1. Увод  
   Десктоп приложението представлява софтуерна програма, която изисква за стартирането ѝ да се инсталира и изпълнява на локалната машина и на потребителя, като често взаимодейства директно с операционната система и използва ресурсите на компютъра. Този тип приложения се характеризират с това, че не изискват постоянна интернет връзка за работа и могат да бъдат достъпни дори в офлайн режим. Те имат по-добър ресурс до системните ресурси като файлове, фолдери, периферни устройства и други, което позволява по-широк спектър от функционалности. Също така десктоп приложенията често предоставят по-приятен потребителски интерфейс, който може да включва по-сложни графики и интерактивни елементи. Те обикновено са по-надеждни и стабилни, тъй като са независими от браузърни съвместимости. В настоящата дипломна работа ще бъде представено представено как са приложени няколко .NET технологии при създаването на информационна система, отговаряща на бизнес нуждите на магазин за хранителни стоки.
2. Цел на дипломната работа  
   Настоящата дипломна работа има за цел популяризиране и организация на дейността за създаване на десктоп приложение за хранителен магазин. Създаването на приложението може да включва улесняване на процесите на инвентаризация, управление на продажбите, проследяване на запасите, обработка на поръчки и предоставяне на по-удобен начин за клиентите да пазаруват през мобилните им устройства. Това приложение може също така да подпомага анализа на данни за продажбите, клиентските предпочитания и други аспекти, които подобряват ефективността и управлението на бизнеса. За съхранение на данните трябва да се проектира и реализира релационна база данни(Microsoft SQL Server). Информационната система трябва да има две клиентски приложения за двата типа потребители, които я използват – Администратори и Клиенти. Десктоп приложението трябва също така да поддържа CRUD операции за клиенти.